**Vita s. Gemini (B)**

De Valentia. Valentia ciuitas, quae postea Casuntina dicta est,

sita fuit in latere montis, ad cuius radices postea constructum oppidum

fuit, quod Sanctus Geminus dicitur, cuius historiam hic ad

honorem Dei describimus.

De sancto Gemino. Geminus, sanctus Dei electus, in prouincia

Siriae natus ex nobili patre, Militiano nomine, militiae duce, qui

cum rege suo dominabatur in Siria. Puer uero Geminus a sua infantia

Deo adherens, nam Spiritus Dei erat cum illo, rumores hominum

et lasciuias malorum iuuenum deuitabat, morando in ecclesiis,

orans et legens; et omnibus moribus informatus imaginem

Deiparam in se ipso conseruabat.

Tunc temporis Caldei armati Siriam inuadentes depredabantur

et cum multis spoliis et thesauris acceptis reuerterunt ad mare, ut

transfetarentur in Caldea. Militianus, congregato exercitu Sirorum,

dixit Gemino filio suo: «Mi Gemine, ueni armatus, ut inimicos

nostros Caldeos prosequamur et nostra recipiamus ab eis». Et Geminus

dixit: «Pater mi, uade tu cum exercitu tuo ad pugnam, et

ego pro uobis orabo ad Deum». Et cum exercitu currens contra

Caldeos, uidebat Geminum antecedentem eos, euaginato gladio,

Caldeos fugantem.

Itaque oratione beati Gemini, relictis, quae rapuerant, et Militianus

uictor rediens cum spoliis, incitantibus omnibus, ad mansionem

rediens, ait uxori: «Ubi est filius meus Geminus?». «Ecce,

orationibus uacat pro te et exercitu tuo». Et ipse, intrans ad filium

suum misit se ad pedes eius, referens haec omnia, et osculabatur

eum, dicens: «Fili mi dulcissime, tempus est, ut reuertar ad

Dominum, qui misit me in mundum; doceas me ipsum colere et

timere». Et uir Dei Geminus, exultans in Deo, gratias egit, dicens:

«Gratia ago tibi, Domine, quia patrem meum in hanc gratiam

adduxisti». Et sic instituit eum et matrem suam in fide

Christi cum tota familia, et baptizauit eos. Et Militianus in nouum

hominem renouatus, cum orationi deuote uacaret, in altera

hora denarium accepit eternae uitae, sicut alii primi omnes.

291

Rex autem, audiens Militianum esse defunctum, cum omni

populo suo doluit et fleuit. Et, aduocans Geminus, dixit: «Fili,

accipe militiam patris tui, et ampliores honores». Et uir Dei respondit:

«Domine rex, ego miles Christi sum, terrenam militiam

nolo». Et rex ait: «O stulte, uis illum sequi, qui a Iudeis crucifixusest?».

Et uir Geminus constanter predicabat, quomodo Dei

Filius cum Patre et Spiritu Sancto pro salute nasci et mori uoluit.

Et rex iratus fecit eum in carcerem recludi. Et mater, ad

regem accurrens, dixit: «Domine rex, dimitte filium, quia seruus

tuus est, orans quotidie et medium panis et tres uncias aquae omni

die accipit et non plus». Et rex, mitigatus sed male inspiratus,

fecit neptem suam, puellam elegantem, cum Gemino in carcerem

recludi, ut cum ea commisceretur, et ita Christum relinqueret.

At Geminus constans in orationibus perseuerabat, et puellam sicut

serpentem abhorrebat. Illa uero, confusa et spreta, cum hoc

regi renunciasset, rex fecit eum ad se adduci, dicens: «Putabam recederes

ab insania tua!». Et Geminus dixit: «Insani sunt omnes,

qui non adorant et colunt dominum nostrum Christum». Tunc

rex dedit ei alapam, et fecit eum fortiter cedi et iterum in carcerem

recludi.

Et uir Dei letus orabat, quia pro Christi amore contumelias

acceperat. Et apparait ei angelus Domini dicens: «Pax tibi, Gemine,

noli timere: Deus misit ut eruam te». Et extraxit eum de

carcere et de ciuitate longius ducens, dixit: «Vade, quo uis, libere

et in nomine Domini». Et Geminus ait: «Ego omnino uolo recipere

martyrium pro nomine Iesu Christi». Et angelus ait Gemino:

«Serue Dei, martyria cessauerunt, sed uade in prouinciam

Romanorum, et ibi post sanctos labores quiescas in Domino»; et,

his dictis, recessit.

Et Geminus letus in Domino, pergens ad mare, fecit ibi speluncam

et comedebat herbas et bibebat aquam, et mansit ibi decem

et octo dies. Et pastores mirabantur multum de ipso. Dixit autem

Geminus puellae pastoris haec: «Filia, offer mihi aquam».

Quae respondit: «Domine mi, non possum, quia manus meae

aridae sunt». Et Geminus, pro ea orans Deum et signans eam signo

crucis, statim manus sanatae sunt. Et puella exultans cucurrit,

aduocans matrem suam et omnes etiam uicinas, ostenditque

manus sanatas, dicens, quod ille ignotus sanauit eam. Quae, uenientes

ad uirum Dei et audientes uerba uitae eternae, ab eo bapti-

292

zatae sunt numero octuaginta, et ab unaquaque sancti uiri sanctitas

manifestabatur. Quod audiens, mater eius beata cucurrit ad eum,

dicens: «Fili mi dulcissime, ego et parentes tui dolemus pro te, ne

deseras nos». Et uir Dei Geminus respondit: «Angelus Domini

precepit michi, ut uadam in prouinciam Romanorum; uolo ergo

ire, noli contristari, mater, quia oportet me facere uoluntatem

Dei».

Et mater eius currens, ut parentes adduceret, ille statim in

nauiculam sibi nutu Dei applicatam ascendit cum illis nauigantibus,

et post paucos dies per uenit ad portum Fanensem in Italia.

Mater uero eius rediens cum parentibus non inueniens eum, amare

fleuit. Vbi cum suis fecit oratorium in nomine dilecti filii sui

et ibi permansit ad seruiendum Deo, dum uixit. Et ibi migrauit

ad Dominum et sepulta fuit a fidelibus suis, ubi multa beneficia

data sunt.

Profectus autem seruus Dei Geminus, qui pro amore Christi

parentes et patriam reliquerat, accedit ad monasterium Sancti Paterniani,

et ibi uacabat in sanctis orationibus. Beatus abbas et

monachi inuitauerunt eum ad prandium, letantes in Domino simul

cum eo, et dixerunt: «Serue Dei, unde huc uenisti?». Ille retulit

eis, quae dicta sunt, et causam aduentus sui. Et intelligentes,

quod uere seruus Dei esset, dixerunt inter alia: «Famule Dei, hic

dona opportuna habemus, preter aquam uiuam». Et diuus Geminus,

caritate permotus, confidens de Dei bonitate, orauit dicens:

«Exaudi, Domine, orationem serui tui: qui illuminas omnem hominem

uenientem in hunc mundum, qui illuminasti oculum ceci

nati et mare Rubrum aperuisti et populum tuum per medium eius

eduxisti, qui dixisti ad Moysen, ut percuteret petram, qui percutiendo

bis subito egressae sunt aquae largissimae, produc, Domine,

in tua uirtute aquam in hunc locum, ut bibant iugiter ex ea omnes

serui tui, qui hic sunt et qui erunt». Et statim uena aquae de

terra exiuit et creuit in fontem; et omnes cum Gemino glorificauerunt

Dominum, qui est mirabilis in Sanctis suis. Post haec Geminus

ualedicens illis deuotis fratribus et abbati, licet plurimum

dolentibus de recessu suo, dimisit eos in pace, et illi se suis orationibus

recomendauerunt.

Et uir Dei Geminus, dum peregrinus laudando Dominum

pergeret, intrauit prouinciam Vmbriae et peruenit in ciuitatem

Spoleti, et primum in ecclesia Beati Gregorii Martyris. Dum

293

cum lacrimis persisteret in orationibus, filius custodis ecclesiae, maligno

spiritu incitatus, accessit iratus et dedit ei alapam, et eiecit

eum de ecclesia. Et statim miser, a maligno spiritu inuasus, uexari

cepit fortiter, uolutans, spumans et clamans quare sibi hoc accidisset;

et dixit: «Venit quidam iuuenis incognitus, tunicam

habens usque ad talos; quem orantem percussi et laudantem Dominum».

Vnde iuxta riuum Arnuuium procedens, custos ad pedes

eius lacrimabiliter pro stulto filio ueniam postulabat. 57 Et beatus

Geminus, pietate commotus, dixit: «Vade in pace, et in nomine

domini Iesu Christi filius tuus sanabitur». Et ita factum est, famaque

diffusa, cum eum quererent, non inuenerunt.

Sanctus Geminus uero, humanas laudes decantans, contritus

inde recessit et transiens in Martanum montem, uenit in ciuitatem

Martanam, quae illi subiacet. Et quaedam Christi fidelis uidua

orauit illum, ut oraret pro ea; et, pro illa orans ad Dominum, statim

eius filia, quae a demone uexabatur, liberata est. Et mater

eius, gaudens in Domino, totas conuicinas conuocauit, quae, gratias

agentes, rogabant Geminum, ut permaneret cum eis. Et mansit

ibi diebus; deinde, ualedicens illis et relinquens eas in pace,

recessit.

Et postea uenit in ciuitatem Casuntinam, ibique a fidelibus

receptus caritatiue, habitauit pluribus diebus, sanando infirmos,

predicando et multa miracula faciendo. 64 Nam prima Valentia, postea

dicta est Casuntia; post hoc, angelus Domini apparens ei dixit:

«Gemine, noli hic amplius habitare, sed uade in ciuitatem Ferentinam,

annuncians uerbum Dei».

Et statim uir sanctus obediens peruenit illuc, et predicabat

Ferentinis uerba salutis eternae. Quidam uero peruersi, maligno

spiritu incitati, impetum facientes in eum, eicierunt extra ciuitatem.

Et et ipse gaudens ibat, quia pro nomine Christi contumelias

acceperat et, cum inuenisset cauernam, reclusit se ibi ad orandum.

Et cum ibi uacaret in Dei laudibus, angelus Domini uocauit

eum de celo, dicens: «Gemine, tempus est ut uenias et epuleris

in conuiuio Dei tui». Et beatus Geminus, gaudens et gratias

agens Deo, eleuatis oculis in celum, laudans Patrem et Filium et

Spiritum Sanctum, feliciter migrauit ad Dominum. Inspirauit autem

dominus noster Iesus Christus fideles suos, qui uenientes tulerunt

corpus eius et cum reuerentia recondiderunt eum in loco congruo,

ubi Dominus multa miracula fecit et facit.

294

Post hoc, gentes Persarum destruxerunt ciuitatem Casuntinam

et ecclesiam Beati Gemini diruerunt. Processu temporis,

subtus ipsum montem edificatum est castrum, quod ad honorem

dicti sancti Castrum Sancti Gemini appellatur, in quo diuinus cultus

floret et clericis et fratribus Minoribus est ornatum. Circa cacumen

ipsius montis, in cuius appendicibus Casuntina fuerat, ab

antiquo extructa fuit ecclesia in nemore. Quam in nouissimo

tempore beatus pater Franciscus ab episcopo Spoletano amore Dei

impetrauit, et ibi, extructo deuoto heremitorio, cum fratribus sepius

habitauit. Et in eodem loco mantellum, quod de ultra mare

asportauerat, reliquit, quod a fratribus ibi commorantibus conseruatur

et ostenditur.

In eodem specu sanctus frater Corradus ad orandum se reclusit,

paupercula tunica una et non pluribus uestibus et uili mantello

accinctus. In modica palea membra domata sunt, ieiunio panis et

aquae refouens et precipue deuotissimam quadragesimam, quae in

Epiphania incipit, quam Saluator noster sine cibo et potu ieiunauit,

ipse sanctus Corradus in pane et aqua, in feruore Spiritus sibi infusi

a Deo, deuotissime ieiunabat, calore diuini amoris consolatus in

anima, et calidus, ab intenso frigore hiemis et uentorum exterius illesus,

manebat. Et in tali abstinentia et paupertate strictissima

Christo feruenter seruiuit per annos sexaginta.

295